
DR 31.7.2018                                                                    5                   

 
Sebagai contoh, British National Audit Office telah melaporkan bahawa Malaysia 

telah menjadi pengimport yang terbesar sisa plastik UK untuk suku tahun pertama 2018. 
Sebanyak 17 peratus daripada 250,000 tan sisa plastik mereka telah diimport ke Malaysia 
untuk tempoh Januari ke Mac 2018. Sebagai perbandingan dalam tempoh yang sama 
setahun sebelum ini iaitu tahun 2017, sebanyak 40 peratus sisa plastik UK diimport ke China.  

Jika China terus mengharamkan import plastik, maka sisa-sisa plastik dari negara 
maju akan terus mencari negara-negara yang boleh menerimanya dan Malaysia hari ini- saya 
hendak tegaskan di sini bahawa kementerian dan Kerajaan Malaysia akan memastikan 
bahawa Malaysia tidak akan menjadi tong sampah sisa-sisa plastik dari negara-negara 
maju... [Tepuk] 

Untuk makluman Dewan yang mulia ini, syarikat yang mengimport sisa pepejal 
plastik memerlukan lesen import- AP, berkod HS 3915 yang dikeluarkan oleh Jabatan 
Pengurusan Sisa Pepejal Negara di bawah Kementerian Perumahan dan Kerajaan Tempatan 
(KPKT). Sebanyak 114 AP untuk mengimport plastik telah dikeluarkan oleh kerajaan sebelum 
ini. Berikutan tentang aduan dan masalah yang berleluasa ini, KPKT telah dengan segeranya 
membatalkan kesemua 114 AP sisa plastik HS Kod 3915. Pengusaha-pengusaha perlu 
memohon semula mengikut SOP yang baharu dengan kriteria baharu untuk memastikan 
tiada pelanggaran standard dan peraturan. Di samping itu, kerajaan turut menubuhkan satu 
pasukan task force untuk mengkaji kaedah yang terbaik untuk mengawal pengimportan sisa 
plastik kod HS 3915.  

Walaupun import plastik telah diberhentikan tetapi kerajaan sedia maklum bahawa 
terlalu banyak sisa plastik sekarang telah pun berada di tempat-tempat berbeza di Malaysia 
akibat pengimportan tanpa terkawal sejak Januari 2018. Kerajaan sedia mengambil tindakan 
keras terhadap pengusaha-pengusaha yang masih lagi cuba nasib dan memproses plastik 
ini secara haram. Kita akan membawa mereka ke mahkamah berdasarkan undang-undang 
yang sedia ada. Untuk membuat yang demikian, kita amat memerlukan kerjasama daripada 
wakil-wakil rakyat termasuk Yang Berhormat Bagan Serai, ADUN-ADUN dan juga Ahli-ahli 
Parlimen.  

Saya bagi satu contoh. Apabila kerajaan mengesan peningkatan mendadak 
bilangan premis yang memproses sisa plastik di Daerah Kuala Langat di Selangor termasuk 
premis-premis yang beroperasi secara haram, Jabatan Alam Sekitar bersama dengan 
sepuluh agensi lain telah mengadakan operasi bersepadu pada 24 Julai 2018 dan mengambil 
tindakan selaras dengan peruntukan perundangan di bawah Akta Kualiti Alam Sekeliling 1974 
dan Akta Kerajaan Tempatan 1976. 

Oleh sebab yang demikian, operasi yang demikian memerlukan tindakan bersepadu 
antara agensi-agensi yang berlainan. Saya berharap bahawa kita boleh dapatkan kerjasama 
daripada wakil-wakil rakyat tempatan. Kalau kita dapat aduan daripada penduduk-penduduk, 
kita boleh menghubungi dengan agensi-agensi yang berlainan dan mengadakan mesyuarat 
bersepadu. Saya di sini memberi komitmen bahawa Jabatan Alam Sekitar akan memberi 
kerjasama yang sepenuhnya kepada siapa yang ada kes ini dan kita akan memastikan 
pencemar-pencemar yang mencemarkan alam sekitar kita akan diambil tindakan yang 
sekerasnya dan dia akan dibawa ke mahkamah.  

Dato’ Dr. Noor Azmi bin Ghazali [Bagan Serai]: Terima kasih Tuan Yang di-
Pertua. Bagan Serai ingin tahu, adakah data atau kajian mengenai kualiti udara di tapak 
pelupusan sampah ataupun di kilang-kilang kitar semula plastik contohnya di Kuala Langat 
tadi? Bagan Serai ingin tahu, adakah kajian impak kesihatan dilakukan kepada penduduk di 
sekeliling kawasan itu? Bagan Serai rasa lega apabila kerajaan tidak akan membiarkan 
Malaysia menjadi pusat pembuangan bahan toksik dunia. Terima kasih. 

Puan Yeo Bee Yin: Rasanya Yang Berhormat Bagan Serai tidak ada baca berita. 
Kita telah membuat satu operasi bersepadu di Kuala Langat, di mana pastilah kita ada 
pengesanan dan juga kajian-kajian di mana adakah udara tercemar dan lain-lain. Saya ada 
satu laporan di sini tentang laporan operasi bersepadu untuk menangani masalah ini dan juga 
menyita kilang-kilang yang haram dan juga kilang-kilang yang telah melanggar undang-
undang Akta Alam Sekitar. Semua ini akan dibawa ke mahkamah dan juga diambil tindakan 
mengikut undang-undang.   

 

 



Sebagai contoh, British National Audit Office telah melaporkan bahawa Malaysia. telah menjadi pengimport yang terbesar sisa plastik UK untuk suku tahun pertama 2018. Sebanyak 17 peratus daripada 250,000 tan sisa plastik mereka telah diimport ke Malaysia untuk tempoh Januari ke Mac 2018. Sebagai perbandingan dalam tempoh yang sama setahun sebelum ini iaitu tahun 2017, sebanyak 40 peratus sisa plastik UK diimport ke China. Jika China terus mengharamkan import plastik, maka sisa-sisa plastik dari negara maju akan terus mencari negara-negara yang boleh menerimanya dan Malaysia hari ini- saya hendak tegaskan di sini bahawa kementerian dan Kerajaan Malaysia akan memastikan bahawa Malaysia tidak akan menjadi tong sampah sisa-sisa plastik dari negara-negara maju... [Tepuk]. Untuk makluman Dewan yang mulia ini, syarikat yang mengimport sisa pepejal plastik memerlukan lesen import- AP, berkod HS 3915 yang dikeluarkan oleh Jabatan Pengurusan Sisa Pepejal Negara di bawah Kementerian Perumahan dan Kerajaan Tempatan (KPKT). Sebanyak 114 AP untuk mengimport plastik telah dikeluarkan oleh kerajaan sebelum ini. Berikutan tentang aduan dan masalah yang berleluasa ini, KPKT telah dengan segeranya membatalkan kesemua 114 AP sisa plastik HS Kod 3915. Pengusaha-pengusaha perlu memohon semula mengikut SOP yang baharu dengan kriteria baharu untuk memastikan tiada pelanggaran standard dan peraturan. Di samping itu, kerajaan turut menubuhkan satu pasukan task force untuk mengkaji kaedah yang terbaik untuk mengawal pengimportan sisa plastik kod HS 3915. Walaupun import plastik telah diberhentikan tetapi kerajaan sedia maklum bahawa terlalu banyak sisa plastik sekarang telah pun berada di tempat-tempat berbeza di Malaysia akibat pengimportan tanpa terkawal sejak Januari 2018. Kerajaan sedia mengambil tindakan keras terhadap pengusaha-pengusaha yang masih lagi cuba nasib dan memproses plastik ini secara haram. Kita akan membawa mereka ke mahkamah berdasarkan undang-undang yang sedia ada. Untuk membuat yang demikian, kita amat memerlukan kerjasama daripada wakil-wakil rakyat termasuk Yang Berhormat Bagan Serai, ADUN-ADUN dan juga Ahli-ahli Parlimen. Saya bagi satu contoh. Apabila kerajaan mengesan peningkatan mendadak bilangan premis yang memproses sisa plastik di Daerah Kuala Langat di Selangor termasuk premis-premis yang beroperasi secara haram, Jabatan Alam Sekitar bersama dengan sepuluh agensi lain telah mengadakan operasi bersepadu pada 24 Julai 2018 dan mengambil tindakan selaras dengan peruntukan perundangan di bawah Akta Kualiti Alam Sekeliling 1974 dan Akta Kerajaan Tempatan 1976. Oleh sebab yang demikian, operasi yang demikian memerlukan tindakan bersepadu antara agensi-agensi yang berlainan. Saya berharap bahawa kita boleh dapatkan kerjasama daripada wakil-wakil rakyat tempatan. Kalau kita dapat aduan daripada penduduk-penduduk, kita boleh menghubungi dengan agensi-agensi yang berlainan dan mengadakan mesyuarat bersepadu. Saya di sini memberi komitmen bahawa Jabatan Alam Sekitar akan memberi kerjasama yang sepenuhnya kepada siapa yang ada kes ini dan kita akan memastikan pencemar-pencemar yang mencemarkan alam sekitar kita akan diambil tindakan yang sekerasnya dan dia akan dibawa ke mahkamah. Dato' Dr. Noor Azmi bin Ghazali [Bagan Serai]: Terima kasih Tuan Yang di- Pertua. Bagan Serai ingin tahu, adakah data atau kajian mengenai kualiti udara di tapak pelupusan sampah ataupun di kilang-kilang kitar semula plastik contohnya di Kuala Langat tadi? Bagan Serai ingin tahu, adakah kajian impak kesihatan dilakukan kepada penduduk di sekeliling kawasan itu? Bagan Serai rasa lega apabila kerajaan tidak akan membiarkan Malaysia menjadi pusat pembuangan bahan toksik dunia. Terima kasih. Puan Yeo Bee Yin: Rasanya Yang Berhormat Bagan Serai tidak ada baca berita. Kita telah membuat satu operasi bersepadu di Kuala Langat, di mana pastilah kita ada pengesanan dan juga kajian-kajian di mana adakah udara tercemar dan lain-lain. Saya ada satu laporan di sini tentang laporan operasi bersepadu untuk menangani masalah ini dan juga menyita kilang-kilang yang haram dan juga kilang-kilang yang telah melanggar undang- undang Akta Alam Sekitar. Semua ini akan dibawa ke mahkamah dan juga diambil tindakan mengikut undang-undang.